CELEX: 32009L0025
Language: sk
Date: 2009-04-02 00:00:00
Title: Smernica Komisie 2009/25/ES z  2. apríla 2009 , ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky pyraklostrobín (Text s významom pre EHP)

3.4.2009   
            
            
               SK
            
            
               Úradný vestník Európskej únie
            
            
               L 91/20
            
         
      SMERNICA KOMISIE 2009/25/ES
   z 2. apríla 2009,
   ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky pyraklostrobín
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1 druhý pododsek druhú zarážku,
   keďže:
   
               (1)
            
            
               Smernicou Komisie 2004/30/ES (2) bol pyraklostrobín zaradený ako účinná látka do prílohy I k smernici 91/414/EHS.
            
         
               (2)
            
            
               K žiadosti o zaradenie pyraklostrobínu predložil jeho výrobca BASF SE (ďalej len „oznamovateľ“) údaje o použitiach na ničenie určitých húb podporujúce celkový záver, podľa ktorého možno očakávať, že prípravky na ochranu rastlín obsahujúce pyraklostrobín budú spĺňať bezpečnostné požiadavky ustanovené v článku 5 ods. 1 písm. a) a b) smernice 91/414/EHS. Pyraklostrobín bol preto zaradený do prílohy I k uvedenej smernici so špecifickým ustanovením, že členské štáty môžu povoliť iba jeho použitia ako fungicíd.
            
         
               (3)
            
            
               Okrem určitých poľnohospodárskych použití na ničenie húb teraz oznamovateľ požiadal o zmenu a doplnenie uvedených špecifických ustanovení, aby sa povolilo použitie pyraklostrobínu ako rastového regulátora rastlín. Oznamovateľ predložil ďalšie informácie na podporu takéhoto rozšírenia použitia.
            
         
               (4)
            
            
               Nemecko vyhodnotilo informácie a údaje predložené oznamovateľom. V októbri 2008 Nemecko informovalo Komisiu o svojom závere, že požadované rozšírenie použitia nepredstavuje iné riziká ako tie, ktoré boli zohľadnené v špecifických ustanoveniach týkajúcich sa pyraklostrobínu v prílohe I k smernici 91/414/EHS a v revíznej správe Komisie týkajúcej sa uvedenej látky. Predovšetkým rozšírenie nezahŕňa úpravu aplikačných parametrov stanovených v špecifických ustanoveniach prílohy I k smernici 91/414/EHS.
            
         
               (5)
            
            
               Úprava špecifických ustanovení týkajúcich sa pyraklostrobínu je preto odôvodnená.
            
         
               (6)
            
            
               Je preto vhodné zmeniť a doplniť smernicu 91/414/EHS zodpovedajúcim spôsobom.
            
         
               (7)
            
            
               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 3. augusta 2009 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uplatňujú tieto ustanovenia od 4. augusta 2009.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 2. apríla 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 77, 13.3.2004, s. 50.
   
      PRÍLOHA
      Riadok 82 v prílohe I k smernici 91/414/EHS sa nahrádza takto:
      
         
                     „82
                  
                  
                     pyraklostrobín
                     č. CAS 175013-18-0
                     č. CIPAC 657
                  
                  
                     metyl N-(2-{[1-(4-chlorofenyl)-1 H-pyrazol-3 -yl] oxymetyl}fenyl)N-metoxy karbamát
                  
                  
                     975 g/kg
                     Výrobná nečistota dimetylsulfát (DMS) sa z toxikologického hľadiska pokladá za rizikovú a jej koncentrácia v technickom produkte nesmie prekročiť 0,0001 %.
                  
                  
                     1. júna 2004
                  
                  
                     31. mája 2014
                  
                  
                     Môže sa povoliť iba použitie ako fungicíd alebo rastový regulátor rastlín.
                     Pri uplatňovaní jednotných zásad prílohy VI sa berú do úvahy závery revíznej správy týkajúcej sa pyraklostrobínu, a najmä jej dodatky I a II finalizované Stálym výborom pre potravinový reťazec a zdravie zvierat 28. novembra 2003. Pri tomto celkovom posudzovaní by členské štáty mali:
                     
                                 —
                              
                              
                                 venovať osobitnú pozornosť ochrane vodných organizmov, najmä rýb,
                              
                           
                                 —
                              
                              
                                 venovať osobitnú pozornosť ochrane suchozemských artropód a dážďoviek.
                              
                           V prípade potreby by sa mali uplatňovať opatrenia na zmiernenie rizika.
                     Členské štáty v súlade s článkom 13 ods. 5 informujú Komisiu o špecifikácii komerčne vyrábaného technického materiálu.“